My storie… ek het besluit om te bly – IMPETUS
My storie… ek het besluit om te bly
January 19, 2015 /in My Storie, Reekse /by Steve Rootman
Goeie more Vriende. Ek glo jy het die beste keuse gemaak deur vanoggend hier saam met ons te wees.
Nou ons is in ons 3de week van ons Reeks My storie. As jy dalk die laaste paar weke gemis het kom ek kry jou gou op datum. Ons het begin deur te sê ons almal het stories wat ons van hou om te vertel, maar ons almal het ook stories wat ons nie graag wil oorvertel nie en as ons doen dan kleur ons dit mooi in of los sekere goed uit.
Ons het gesê een van die belangrikste goed wat ons moet onthou is dat elke keuse wat jy vandag maak, gaan bepaal wat se storie jy more gaan vertel. Dis groot dis 'n Hullets suikersakkie quote net daar. As jy tweet daar is vir jou nou 'n nice een. Die keuses wat ons vandag maak bepaal die storie wat ons more gaan vertel.
Nou die realiteit is dat in die volgende seisoen van ons lewe gaan ons soms deur moeilike tye, of in moeilike omstandighede wees. Dit gaan dalk by die werk wees waar jy gaan voel ek kan nie nog eendag langer hier wees nie, of dalk 'n verhouding en jy begin dink dalk dis nie eers meer die moeite werd om in die verhouding te bly nie. Daar is dalk 'n droom of visie wat jy probeer bereik en jy begin dink ag ek gaan nooit dit regkry nie ek kan net sowel opgee.
In daai oomblik gaan ek en jy 'n keuse moet maak. Gaan ek aanhou probeer of gaan ek weg stap?
Nou kom ons wees eerlik daar is soms tye wat ons moet weg stap. Daar kom soms tye wat ons 'n hoofstuk moet afsluit en 'n nuwe een begin, maar baie belangrik om te onthou vandag is dat:
Soms is die beste besluit om te bly wanneer dit makliker is om te gaan.
Ek onthou so 5 of 6 jaar terug toe ons die eerste keer die volgende hoofstuk geloods het. Dis wat ons die bou projek genoem het. Die span was baie ernstig oor dat ons moet bou deels uit frustrasie van op en afslaan elke Sondag oggend (Let wel daai tyd was daar nie 'n Liezel en Simba hulle nie) en deels ons en die skool het baie baie hak plekke gehad.
Soos ons aangegaan het met die planne optrek en alles wat daarmee gepaard gaan was daar, 'n tyd wat ons en die bestuur en ouderlinge net ervaar het die tyd is nie reg nie, ons moet eers nog ander opsies ondersoek, ons kan nie bou nie. Ons het die visie van die wolk en vuurkolom gekry. In daardie oomblik het ons voor 'n keuse gestaan, of ons druk deur en begin bou want ons het nou klaar begin met die Volgende Hoofstuk proses en het gekommunikeer ons gaan bou so bou sal ons bou, of ons bly eerder nog langer in die saal werk, onder groot frustrasies en doen nog huiswerk en wag tot ons ervaar die wolkkolom beweeg.
Soos julle weet ons het besluit om te bly en vriende ek glo omdat ons bereid was om gehoorsaam te wees aan die Here en ons trots en eie wil af te lê. Is die Here besig om ons as gemeente te seën. Is Hy besig om sy kerk te bou en nooi Hy ons saam om deel van die wonderwerk te wees.
Nou vriende: in jou lewe en in die volgende seisoen gaan daar tye wees wat jy ook keuses gaan moet maak; van gaan ek bly of gaan ek gaan.
So vriende die groot vraag is hoe lewe ek en jy 'n storie wat die moeite werd is om te vertel. Die antwoord lê vir ons in Heb. 12 vers 2 uit die boodskap(2)Laat ons maar net die wedloop hardloop deur op Jesus te konsentreer. Hy het vir ons gewys wat dit beteken om op God te vertrou en Hy sal ons tot aan die einde daarmee help, sodat ons geloof sal bly wat dit behoort te wees. Dink aan sy voorbeeld.
Hoe leef ons 'n storie wat die moeite werd is om te vertel deur te konsentreer op Jesus.
En dis wat ons in die reeks probeer doen. Ons gaan 4 besluite maak. In week 1 het ons besluit om te begin. Ons het besluit om met een dissipline te begin wat ons gaan help om die storie te vertel wat God wil hê ons moet vertel.
Laas week het ons besluit om te eindig. Elkeen van ons het sekere goed wat ons doen of dink of sê wat negatief is en wat ons keer om die storie te vertel wat God wil hê ons moet vertel.
Vandag gaan ons besluit om te bly, al is dit makliker om te gaan. Soms is dit makliker om weg te hardloop of om op te gee en soms sou dit beter gewees het om te bly. Ons gee op, op God of die kerk, 'n vriendskap, 'n droom of 'n huwelik en ons gaan weg waar dit beter is om te bly.
Volgende week gaan ons besluit om te gaan.
Vandag gesels ons oor wanneer dit beter is om te bly eerder as om weg te stap. Hierdie besluit uit al 4 is seker die moeilikste een maar die mees belangrikste een. Ek verstaan ook dat dalk is jy nie nou in so `n situasie nie en ek is bly vir jou maar so seker soos wat die son more weer gaan skyn; op 'n stadium in jou lewe dalk 'n maand van nou af, dalk 'n jaar maar een of ander tyd gaan jy voor so `n keuse staan.
In daai oomblik moet jy jouself afvra wie se storie wil ek vertel en baie van julle gaan besef ek moet bly al is dit makliker om te gaan.
In die Bybel is daar 'n ongelooflike voorbeeld hiervan en ons vind dit in die boek Rut in die ou testament.
Daar is 'n vrou met die naam Naomi en sy het 2 skoondogters, Rut en Orpa. Nou bietjie agtergrond is dat Naomi se man is oorlede terwyl hulle in Moab gebly het en 10 jaar later is Rut en Orpa se mans, Naomi se seuns ook oorlede. Nou in die Bybel se tyd was dit baie sleg vir 'n vrou want sy kon nie net by die Spur gaan waiter om geld te verdien nie so hulle was in groot moeilikheid. Hulle was nou soos bedelaars selfs laer as slawe.
Naomi besluit toe om eerder haar skoondogters terug te stuur na hulle mense toe, want daar sal dit makliker vir hulle wees, want iemand daar kan darem nog vir hulle sorg. Hulle is jonk so hulle kan dalk weer trou. Eers wou hulle nie maar Naomi het aangehou en toe besluit Orpa om maar terug te gaan, maar Rut besluit anders sy besluit om te bly.
Ons lees dan in vers 15 hoe Naomi probeer om Rut anders te oortuig.
15 Naomi het haar weer probeer oorreed om terug te gaan en vir haar gesê: "Jou skoonsuster is terug na haar eie mense toe waar sy weer haar die geloof kan uitleef. Doen jy dit ook nou."
16 Dit is toe dat Rut vir haar sê: "Moenie my vra om, om te draai en Ma alleen te los nie, ek sal dit nie doen nie. Ek gaan saam met Ma, waar Ma ook al heen gaan. Daar waar Ma besluit om te bly, sal ek saam met Ma bly. Ma se mense aanvaar ek as my eie mense, en die God wat Ma dien, is ook die God wat ek wil dien.
So Rut besluit al is dit makliker om te gaan, gaan ek eerder bly by my skoonma en ek gaan alles opgee en selfs haar God as my God aanvaar. Daai besluit kos haar baie want nou is sy laer as 'n slaaf, sy moet bedel vir kos.
Daar was hierdie ryk ou Boas wat familie was van Naomi se oorlede man. Rut het gaan koring optel op 'n stuk land wat aan hom behoort het, na hulle dit geoes het. Boas sien haar en vind uit wie sy is en hulle vertel hom haar storie en vir een of ander rede kry Boas haar jammer en sê vir sy voorman gee haar ekstra kos en hy sê vir die manne wat in die veld werk; niemand mag aan haar raak nie. Want hy het geweet 'n vrou van haar status buite in die veld sal deur die ouens verkrag en mishandel word en hy sê nee niemand mag aan haar raak nie. Hoekom gee hy om vir haar want hy het haar storie gehoor.
Hy het gehoor hoe sy eerder gekies het om by haar skoonma te bly toe sy eerder kon teruggaan na haar mense toe.
Hoor die woorde in Rut 2:(11)Boas sê toe vir haar: "Ek het gehoor van alles wat jy vir jou skoonma gedoen het ná jou man se dood, dat jy bereid was om jou ouers en jou geboorteland prys te gee om hier saam met haar tussen 'n klomp vreemde mense te kom bly.
Hy kom dan en dan spreek hy ''n seën oor haar lewe uit.
(12)Mag die Here, die God van Israel, by wie jy hulp kom soek het, vir jou baie goed wees. Mag Hy jou goed versorg oor al die mooi dinge wat jy gedoen het."
Geeneen van hulle het op daai stadium besef hoe groot daai seën sou wees nie. Want deur goed wat gebeur eindig Boas op om met Rut te trou en ewe skielik van ''n vrou met geen toekoms nie raak sy een van 2 vroue wat boeke in die Bybel het. As mens Jesus se bloedlyn terug volg dan sien ons dat Jesus uit die bloedlyn van Rut gebore word.
Haar hele lewe verander omdat sy besluit het om eerder te bly toe dit makliker was om te gaan.
Vriende maar luister mooi na die volgende steling. Rut het nie gebly omdat sy gehoop het God gaan haar seën nie. Sy het gebly want sy het geglo dit was die regte ding om te doen en God seën haar omdat sy gedoen het wat reg was.
Vriende ons almal gaan een of ander tyd voor 'n kruispad kom waar ons gaan moet besluit moet ek bly of moet ek gaan. Die vraag wat ons, onsself dan moet afvra is wat is die storie wat God vir my wil hê en wil hê ek moet vertel. En in die lig van jou antwoord waar wil God hê moet jy eerder bly.
Vriende soms lyk dit baie moeilik en dalk is jy op plek waar jy sê Stevo ek weet nie of daar versoening kan wees nie. Dis net te moeilik ek wil jou aanmoedig en sê as jy ervaar God sê bly onthou jy hoef dit nie alleen te doen nie; jy doen dit saam met Hom.
Van julle is soos Eskom: is besig om te gaan Telkom is besig om te gaan, SAA kan nie meer gaan nie, Ons onderwys stelsel is beroerd en jy wil uit die land uit, maar God sê ek het nodig dat jy bly, en jare later deur jou keuse gebruik God jou om groot invloed uit te oefen.
Of jy het seergekry in die kerk of word dalk teleurgestel deur iemand in die kerk en jy besluit ek glo nie meer nie en het nie tyd vir "hypocrites" nie. Jy besluit om op te hou kerk toe gaan, want jy is so besig en eendag vertel jy jou storie en sê ek het eens op ''n tyd kerk toe gegaan of jy kan besluit, hierdie ouens is nie perfek nie en ek het seergekry maar ek sal hulle vergewe soos Jesus my vergewe het en jare later is jou storie ek het seergekry maar het hulle vergewe en hulle het my vergewe en ek het gebly en by `n groep ingeskakel en toe het ons saam nader aan God gegroei en nou is ons besig om hemel aarde toe te bring elke week deur Sy hand en voet te wees.
Tieners en Studente julle voel dalk ag skool "suck" of universiteit is so duur ek gaan ophou daar is "anyway" nie werk in die land vir wit mense nie met BEE en transformasie, ek wil jou aanmoedig moet nie gaan omdat dit makliker is nie; bly en doen die regte ding al is dit moeiliker.
Van julle in julle huwelike: en voor ek verder gaan wil ek net eerstens sê; moet nie skuldig voel oor die verlede se besluite nie. Wat in die verlede gebeur het, is verby. Ons praat nou oor vandag en more. Tweedens as jy in 'n verhouding is waar jy aangerand en mishandel word sê ek nie wees sterk bly 'n slaansak nie. Ek sê kom weg na ''n plek waar jy veilig kan wees waar jy gesond kan wees en werk dan aan dit op `n gesonde manier.
Wat ek probeer sê oor huwelike of verhoudings is ons leef in `n tyd wat mense maklik net opgee. Jy is dalk nie gelukkig in jou huwelik nie en daai "personal trainer" by die gym luister as jy praat en kyk jou in die oë en gee jou komplimente. Of jy voel jou vrou is bietjie boring en daai een by die kantoor lag vir jou grappies en sy is fun en vol energie en jy voel wel ons het probeer maar dit werk nie "let`s call it a day". As jou huwelik daar gekom het of is en dit gaan want ons almal is mense met foute; wil ek jou aanmoedig, vra jouself die vraag: wat is die storie wat jy eendag wil vertel.
Een van ons het probeer maar dit het nie gewerk nie, of ons het deur moeilike tye gegaan en selfs nie eers van mekaar gehou nie. Ons het nie geglo in moord; so ons het net gebid dat die ander een sal doodgaan dit was so erg, maar toe het ons besluit om te bly en daardeur te werk, ons het kerk ''n prioriteit gemaak en tyd alleen en nou is ons al baie jare getroud en het kinders en kleinkinders.
Vriende net so in jou werk of vriendskap waar moet jy bly of waar is dit makliker om te gaan.
Jy sien dalk nie jou Boas nou nie maar in Gal 6:(9)Kom ons hou aan om goed te doen. Dit is presies wat die Here wil hê. Dan sal ons op die regte tyd ons oes van Hom ontvang.